SOLAR คาดผลประกอบการปีนี้ดีกว่าปีก่อน หลัง Q2/59 พลิกมีกำไร-ตุน Backlog เพียบ!
SOLAR คาดผลประกอบการปีนี้โตกว่าปีก่อน หลัง Q2/59 พลิกมีกำไร - ตุน Backlog เพียบ! เผยโซลาร์ฟาร์มขนาด 9MW สร้างเสร็จในปีนี้ พร้อมรับรู้รายได้ต่อเนื่องยาว 25 ปี
16 ส.ค. 2559

นางปัทมา วงษ์ถ้วยทอง ประธานเจ้าหน้าที่บริหาร บริษัทโซลาร์ตรอน จำกัด (มหาชน) หรือ SOLAR เปิดเผยว่า ผลการดำเนินงานในไตรมาส 2/2559 ของบริษัทพลิกมีกำไรสุทธิ 13.56 ล้านบาท หลังทยอยรับรู้รายได้จากงานในมือ (Backlog) ที่เซ็นสัญญาไปแล้วมูลค่าไม่ต่ำกว่า 1.79 พันล้านบาท ประกอบกับมียอดขายแผงโซลาร์เซลล์ ซึ่งมีคำสั่งซื้อเข้ามาต่อเนื่องและในอนาคตจะมีงานใหม่ๆ เพิ่มขึ้นอีกด้วย ดังนั้นบริษัทจึงคาดว่าแนวโน้มผลประกอบการโดยรวมในปีนี้จะดีขึ้นกว่าปีที่ผ่านมา นอกจากนี้บริษัทยังเป็นเจ้าของโซลาร์ฟาร์มขนาด 9 เมกะวัตต์ ที่จะสร้างเสร็จภายในสิ้นปีนี้ และรับรู้รายได้ต่อเนื่องอีก 25 ปี